open-index/open-wikipedia-markdown huggingface dataset:
Мелихар Гродецкый

**Святый Мелихар Гродецкый SJ**,  *Melchior Grodziecki*,  *Grodecz Menyhért*,  *Melichar Grodecki* (*&nbsp;1584, Чешин, Священна римска империя – †&nbsp;,  Кошицѣ, Мадярске кральовство) — быв йезуит каплан, мисионер, еден з трьох кошицкых мученикох, въедно з Штефаном Понграцом и Марком Крижевскым.

## Биографичны даты
Родив ся в шлезском Чешинѣ, в року 1584. Походив зоз шляхетной родины. Во Вѣдню выштудовав йезуитску гимназию, пак в року 1603 в Брнѣ вступив до Товаришства Исусового. Од року 1608 в Празѣ абсолвовав теологичны и филозофичны штудии, по чому в року 1614 быв высвяченый на каплана ай вдякы его доброму чешскому языку служив службы по чешскы В року 1616 достав уряд директора Коледжа Святого Вацлава. В року 1618 быв посланый яко гарнизонный каплан до кошицкого пограничного гарнизона, солдатами котрого были Нѣмцѣ и славянскы народы, переважно Чехы и Поляци.

## Мучеництво
В Кошицях утримовав тѣсны контакты з Марком Крижевскым и Штефаном Понграцом. 5. септембра 1619 Кошицѣ были добыты гайдуками Габора Бетлена и Дьердя Ракоция, и вшиткы трое католицкы священици были арештованы и мучены. Хотѣли од них, жебы переступили на калвинску вѣру. Коли того не домогли ся зачали их мордовати. Мелихар Гродецкый быв наконець в ночи на  забитый, и однята му была голова. 
 
## См. тыж
* Кошицкы мученици
* Марко Крижевскый
* Штефан Понграц

## Жерела и одказы
* **Podręczna Encyklopedia Kościelna** (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 13-14.  Wydawnictwo biblioteki dzieł chrześcijańskich.  Warszawa, 1907. Cc. 351–353.
* 
* 

## Референции

Катеґорія:Христианскы святы
Катеґорія:Мисионеры
Красна (Кошицѣ)

**Красна**,  *Krásna*,  *Abaszéplak* — предмѣстя Кошиць, еден з 22 мѣстскых районох, котрый належить ку мѣстскому округу Кошицѣ&nbsp;IV.

## Полога
Красна лежить над рѣков Горнад в юго-выходной части Кошиць, в оддалѣню 7&nbsp;км од центра.

## История
Перва упоминка в историчных жерелах датована роком 1143: в том року мадярскый шляхетный род Аба створив на том мѣстѣ бенедиктинскый монастырь, в латинском жерелѣ — *abbas de Zebloc*,  *Széplakapáti*,  *Opátska*. Слѣдом за тым, около монастырской осады зачало рости село *Красна*,  *Széplak*,  *Krásna*.

В зачатку  XX. стороча монастырска осада *Опатска*,  *Széplak-Apáti* и село *Красна над Горнадом*,  Abauj-Széplak уже зросли ся. Осада мала 45 хыж, 370 мадярскых и словацкых обывательох, а быв там и нотарскый уряд. Село мало 146 хыж и 1019 словацкых обывательох, а была ту пошта, славне на цѣлу жупу велике молочарске газдовство Морица Виддера ай уряд справника од естергомской духовной семинарии (котрой было подряджене монастырске газдовство). В року 1945 село и осаду злучили довъедна, а в року 1976 прилучили ку Кошицям.

## Днешность
Красна мать основну школу зоз захоронков, котра несе имя Марка Крижевского, зоз статусом церковной школы, официална назва  *Základná škola s materskou školou sv. Marka Križina*. Мать властный фотбаловый штадион и  фотбаловый клуб *Lokomotíva Košice a. s.*

## Одказы
*  
*  
*  

## Референции

Катеґорія:Населены пункты Словакии
Сакралны объекты

**Сакралны объекты** суть шпециално створены ставбы або высвячены просторы, мѣста, де поединцѣ або групы людей выконують обряды побожности, поклонѣня, або набоженскы штудии.

Сакралны объекты можуть быти не лем выроблены людми объекты, але и природны. Уже в найдавнѣйшых добах такыма природныма объектами могли быти яскыня, стром, студенка.

Екзистують нормы меджинародного права, котрыма сакралны объекты суть под шпециалнов охранов, подобно шпиталям Червеного Креста в часѣ войны. Тоты нормы не дозваляють острѣльовати такы объекты, або стрѣляти з них. 

Часто сакралны объекты зоставають объектами поклонѣня ай в припадѣ мирного або военного однятя представителями иншых народох и религий. Однявшы тоты сакралные мѣста новоприбылы групы вѣрникох звязують их давну историю и представу о их чудотворной силѣ зоз своима вѣрованями и култами.

## Жерела и одказы
* **Овсиенко Ф. Г.**; Святые места. // Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  Сс.&nbsp;1137–1138.
* **Культова будівля** // Юридична енциклопедія : [у 6 т.] / ред. кол. Ю. С. Шемшученко (відп. ред.) [та ін.] — К. : Українська енциклопедія ім. М. П. Бажана, 2001. — Т. 3 : К — М. — 792 с. — . 
:

## Референции

Катеґорія:Сакралны объекты
447 до н. е.

## Подѣи
* Зачата выставба Партенона — храма на честь богынѣ Атены (держала до року 432 до н. е.).

## Уродили ся

## Умерли
Монастырь

**Монастырь**, од  *μοναστήρϊον* *осамочене бываня* —форма организованя живота монашой громады и комплекс култовых, газдовскых ай иншых будов, обычайно обнесеных муром, мѣсто перебываня монашой громады.

В католицтвѣ поуживать ся назва ***клаштор*** (од  *Kloster* и  *claustrum*), або ***опатство*** од *[[опат]]*,  *abbas*.

Монастырѣ были центрами, з котрых ся ширила и упевньовала вѣра, з них были посыланы мисионеры до близкых и оддаленых крайох. Але закладаня монастыря мать окрем набоженского еще вызнам социалный. Монастырѣ ширили образованя и умѣня, при них ся створьовали школы, в них ся пестовали наукы богословскы и свѣтскы, писали ся книгы, лѣтописы, а тыж ширили ся практичны знаня, котры наводили люд ку лѣпшому газдованю, розвивали ся умѣня, архитектура, малярство, скулптура. Окрем того все монастырѣ суть харитативны: про худобных, осамотѣлых, достачають выживу, притулок, иншу помочь.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 14. Vyd. J. Otto. V Praze, 1899.
* **Энциклопедия религий** / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) 
* **Доц. ПгДр. Василь ЯБУР, к.н., ПгДр. Анна ПЛЇШКОВА, ПгД., ПгДр. Кветослава КОПОРОВА**: Русиньска лексіка на основі змін у правилах русиньского языка про основны і середнї школы з навчалным русиньскым языком і з навчанём русиньского языка — Пряшів: Русин і Народны новинкы, 2007
:

## Референции

Катеґорія:Монастырѣ
Крижевци

**Крижевци**,   *Križevci*,  *Kőrös*,  *Kreutz*,  *Crisium* — варош в Хорватии в жупѣ Копривница-Крижевци. 

## История
Крижевци упоминають ся од XII. стороча яко  *Cris*, *Crisium*, укрѣплене мѣсто, од року 1252 привилегованый варош. Взникли около костела Св.&nbsp;Крижа, одкы взяли свою назву. Нераз ту зберали ся цѣлодержавны соймы. Од XVIII. стороча суть центром грекокатолицкой епархии.

Христианскый храм Св.&nbsp;Крижа быв освяченый в року 1090. В року 1257 Крижевци достали статус вольного кральовского вароша. В року 1299 ту держали первый хорватскый державный сойм, де собѣ выбрали князя Карла Алберта за хорватского краля  намѣсто мадярского краля Андраша III.

## Днешность
Назва Крижевци хоснуе ся в множинѣ, яко же варош ся створив споѣньом старшого Вышнього Крижевця з позднѣйше взниклым Нижным Крижевцьом.  В Крижевцях фунгуе высока школа земледѣлства, закладена еще в року 1860. Понеже варош оддаленый лем 57&nbsp;км од Загреба, велика часть обывательства мать заробковы и штудийны можности в главном городѣ. Крижевци мають муниципалну плаварню, музей и галерею вытварного умѣня.

Обывательство варошского ядра Крижевцьох — 11&nbsp;231 особа. Ку варошской администрации належать еще 59 осад з обывательством од 8 до 546 особ, сумарно 9891 особа; въедно з ядром — 22&nbsp;122 особы.

## Вызнамны родаци
* Марко Крижевскый, святый римокатолицкой церкви

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 15. Vyd. J. Otto. V Praze, 1900. 
* **Révai nagy lexikona**. 12. köt. Révai Testvérek Irodalmi Intézet Részvénytársaság, Budapest, 1915. 
* 
Катеґорія:Населены пункты Хорватии
* 
Катеґорія:Населены пункты Хорватии
## Референции
Чешин

**Чешин**,    *Cieszyn*,  *Teschen*,  *Tessin* — город в Польщи на граници зоз Чехиев.

## Полога
Чешин лежить на югу Польщи на пограничной з Чехиев рѣцѣ Олша,   *Olza*, при пятѣ Карпатскых гор. Е важным транспортным узлом, де проходять транзитны желѣзничны и автодорогы зоз Польщи, Словакии и Чехии. 

## История
Перва упоминка найдена в папской буллѣ Адриана IV. з 23. апрѣля 1155, под латинсков назвов *Tessin*. 

Зачаточно польскый, Чешин в XIV. сторочу перешов под чешску коруну (1339), а пак в року 1526 Богемия стала ся частьов Австрийской империи.

В року 1920 по Первой свѣтовой войнѣ и занику Австрийской империи было принято рѣшѣня о роздѣлѣню Чешинской Шлезии меджи Польщов и Чехословакиев. Ку Чехословакии припала часть города на лѣвом березѣ рѣкы Олша и была названа Чешскый Тьешин,   *Český Těšín*, а ку Польщи — часть города на правом березѣ з назвов Чешин,    *Cieszyn*.

Подля Мюнхенской догоды (1938) Чешскый Тьешин быв придѣленый назад польской сторонѣ и до року 1945 екзистовав як еден город, але пак роздѣлѣня обновили.

## Днешность
В року 2011 обывательство Чешина было 36&nbsp;248&nbsp;особ. В городѣ выробляють електротехничну продукцию, фарбы и лакы. Ту находить ся регионалный музей з богатов етнографичнов експозициев.

## Вызнамны родаци
* Мелихар Гродецкый (1584–1619) — святый Римокатолицкой Церкви
* Юрай Трановскый (1592–1637) — евангелицкый священик и писатель, славянскый Лутер

## Жерела и одказы
* 

## Референции

## Галерия

Cieszyn, Górka Zamkowa, rotunda.jpg|Ротунда Св. Миколая
Muzeum SC 3662 0 1.jpg|Музей Чешинской Шлезии
Józef Raszka Peasants on the Main Square in Cieszyn.jpeg|Чешин, сса 1900

Катеґорія:Населены пункты в Польску
II. стороча

## Вызнамны подѣи

## Вынаходы и новоты
* Клавдий Птолемей придумав дѣлѣня календарного дня на 24 годины.

## Жерела и одказы
* **Климишин І. А.** Календарь природи і людини. — Львів: Вища школа, 1975  

## Референции
I. стороча

## Вызнамны подѣи
* 2 — в Китайской империи одбыло ся списованя, котре указало, же число обывательох 57 милионы особ.
* 6 — Юдея ставать ся провинциев Римской империи, з чим цѣлый восточный берег Середоземного моря належить империи.

## Вынаходы и новоты

* Герон Александрийскый вынайшов *еолипил*, перву парову турбину.

## Жерела и одказы
* **Хронология**: //

## Референции

01. стороча
I. стороча до н. е.

## Вызнамны подѣи
* Паннонску низину завоевав цѣсарь Октавиан Август и створив провинцию Паннония.
* Меджи Римом и Шкандинавиев усталила ся торговля: тзв. янтарьова дорога.

## Вынаходы и новоты

## Жерела и одказы
* **Хронология**:

## Референции
Юрай Трановскый

**Юрай Трановскый**, , званый славянскым Лутером,  *&nbsp;, Чешин, Австрийска империя — †&nbsp;, Липтовскый Микулаш, Мадярске кральовство&nbsp;— евангелицкый фарарь и набоженскый писатель.

## Живот
Родина Юрая Трановского походила з Трановиць (около 4&nbsp;км од Чешина, днесь Чешска република), де его прадѣдо Адам быв старостом. Аж его отець, Валентин, переселив ся до Чешина, де быв ремеселником.

Юрай Трановскый учив ся в Чешинѣ, пак в в долнолужицком Губинѣ, поморском Колобжегу, наконець а универзитѣ во Виттембергу (1607–1611). Аугсбургскый евангелицкый священик в Празѣ, пак в Голешовѣ, наконец од року 1615 — фарарь во Валашском Меджирѣчу на Моравѣ. В року 1625 мусѣв лишити фару через преслѣдованя его вѣры и одышов на фару до Бѣлска в Шлезии, де го покликав мадярскый велможа Ян Суньог. в року 1627 через далшы преслѣдованя одышов на позваня грофа Гашпара Иллешгази до Словакии. Ту быв капланом на замку Орава, наконець ороку 1631 до смерти священиком в Липтовском Микулашу.

## Творба

Писав по чешскы и словацкы переважно духовны пѣснѣ, котры складовав сам або товмачив з нѣмецкого и польского. Его найвекшым дѣлом стала ся *Cithara sanctorum*, котра, доповньована далшыма словацкыма писателями, доднесь зоставать найвеце любеным спѣвником словацкых лутеранох.

### По чешскы
* *Konffessí Augšpurská* – переклад основ Аугсбургской конфесии з року 1530; Оломоуц 1620.
* *Phiala odoramentorum* – молитвеник; 1635.
* *Cithara sanctorum* – зборник духовных спѣванок, познатый яко *Tranoscius*. Перве выданя (1636) обсяговало текст и музику 412 спѣванок, з котрых над 150 переклав або склав сам Трановскый. Тот спѣвник быв доста часто выдаваный и доповньованый, в конци XIX. стороча мав уже около 1200 спѣванок. Быв выданым найменше 215 разы. Хосновав ся в евангелицкых церквах в чешскых землях и на Словаках и доднесь поуживають го словацкы евангелици на Дольной земли (в Мадярщинѣ и Войводинѣ).

### По латинскы
* *Odarum sacrarum sive hymnorum libri III* –Бжег 1629 зборник 150 латинскых од. Ку зборнику доданый авторов вершованый животопис „Coronis ad posteritatem" (Заключне слово ку потомкам) и полемична статья „Disertatio de christiano-gentilismo“.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 25. Vyd. J. Otto. V Praze, 1888–1909. С. 647.
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 39-40.  Wydawnictwo biblioteki dzieł chrześcijańskich.  Warszawa, 1914. С. 288.
* Révai nagy lexikona. 18. köt. Révai Testvérek Irodalmi Intézet Részvénytársaság, Budapest, 1925. С. 452.
* 

## Референции

Катеґорія:Духовенство
Катеґорія:Поеты
Катеґорія:Персоналии 17. стороча
Липтовскый Микулаш

**Ли́птовскый Ми́кулаш**,  *Liptovský (Svätý) Mikuláš*,  *Liptau-Sankt-Nikolaus*,  *Liptószentmiklós* — окресне мѣсто на Липтовѣ в Жилинском краю Словакии, на рѣцѣ Ваг.

## География

Лежить в Липтовской котлинѣ, окруженый горскыма пасмами Западны Татры на сѣверѣ, Низкы Татры на югу и Хочскы верхы на сѣверозападѣ, на рѣцѣ Ваг там, де на ней зачинать ся водна плоха другого найвекшого в Словакии резевоара Липтовска Мара. Через мѣсто бѣгне автострада  D1 з Попраду до Ружомберка и желѣзнична линия ч.&nbsp;180 Жилина – Кошицѣ. Околиця давать добры можности про туристику, рекреацию и шпорты.
 
## История

Перва упоминка о мѣстѣ в жерелах датована роком 1286. В том часѣ ту стояв лем римокатолицкый костел и даколько хыж коло него. Назва походить од Св.&nbsp;Микулаша, патрона мѣста. Од XIV. стороча мѣсто доставать вызнам  яко торгове, де двараз рочно одбывали ся великы торговицѣ. Од року 1677 ставать ся центром окресу. 11. мая 1848 ту были проголошены Жадости словацкого народа.

## Обывательство

## Одказы
* 

## Референции

Катеґорія:Населены пункты Словакии
Азовске море

**Азовске море** - внутрішнє море в Европі, котре ся роспростерать северно од Чорного моря, міджі 45°12′30″N а 47°17′30″N i 33°38′ E до 39°18′E. Обмеджено Таманскым півостровом, ...

Омывать берегы Pocії і Україны. Має розлогу 39 000 км². Досягує середнёй глубкы 7,5 м і максімалной 13,5 м. Цілковый обєм воды є 256 км³. 

Катеґорія:Моря
Ваг

**Ваг** ( Váh,  Vág,  Waag,  Wag)&nbsp;— найдовжа словацка рѣка, лѣвый приток Дуная.

## Чорный и Бѣлый Ваг
Чорный Ваг мать вецей вытокох в надморской вышцѣ 1800&nbsp;м&nbsp;н.м. под горов Кральова Голя в Низкых Татрах, мать довжку току 40&nbsp;км; Бѣлый Ваг вукырлюе во вышцѣ 2016&nbsp;м&nbsp;н.м. под вершком Кривань во Высокых Татрах, и мать довжку току 30&nbsp;км.  

Чорный Ваг во вышцѣ 700&nbsp;м&nbsp;н.&nbsp;м. мать ровноименны водный резервоар, гидроелектрарню и осаду.  

## Ток Вага
Зачатком Вага ся поважуе суток Бѣлого и Чорного Вага при Кральовой Леготѣ во вышцѣ 664&nbsp;м&nbsp;н.м., концьом — Комарно на Дунаю, оддалене о 403&nbsp;км, де Ваг вливать ся до него во вышцѣ 106&nbsp;м&nbsp;н.&nbsp;м., подля сучасных мѣрянь. Подля старшых податок довжка току од сутоку до Дуная 375&nbsp;км або 410&nbsp;км, рахуючи въедно зоз Чорным Вагом.

## История
В роках 1765–1766 Мария Терезия зарядила регулацию рѣкы, котра в наступных 1770-х роках была реализована и захранила од повеней територию около 250 тысяч га. В роках 1965–1975 на Вагу была выставлена преграда Липтовска Мара, котра вытворила регулачный резервоар капацитов 360&nbsp;млн.&nbsp;м3, чим ся охрана од повеней радикално вылѣпшила.  

## Жерела и одказы
* **Révai nagy lexikona.** 18. köt. Révai Testvérek Irodalmi Intézet Részvénytársaság, Budapest. 1925.   C.&nbsp;705. 
* **Słownik geograficzny Królestwa Polskiego i innych krajów słowiańskich**. Warszawa, 1892. Tom XII,  strona 888–889.
* 

## Референции

Катеґорія:Рікы Словакии
Катеґорія:Рікы Европы
Катеґорія:Рікы подля алфавиту
Емилиан Бокшай

**Емилиан Бокшай**,  *Boksay Emil*, (*&nbsp;, Кобылецка Поляна, Мадярске кральовство
– †&nbsp;, Кошицѣ, Чехословакия) — священик, новинарь, словникарь, педагог, сполоченскый активиста русинской ориентаци&nbsp;и на Подкарпатской Руси, брат маляря Йосифа Бокшая.

## Биографичны податкы
Учив ся в Мукачовской гимназии и Будапештской теологичной семинарии (1907–1909). Рукоположеный в грекокатолицкы священикы (1914). В часѣ Первой свѣтовой войны служив капланом в Мукачовѣ. По роспадѣ Австро-Мадярщины активно ся участнив в политичном животѣ Подкарпатской Руси. Секретарь «Руського клуба». В роках 1935–1938 закладатель и редактор русинской новинкы *Недѣля* Мукачовской грекокатолицкой епархии. Професор теологии на Ужгородской гимназии (1918–1944), автор ряда учебникох, написаных по русинскы. При конци Другой свѣтовой войны (1945) емигровав до Кошиць, де прожив остаток свого живота. Причинов емиграции была атеизация и украинизация, котры ся зачали в бывшой Подкарпатской Руси.

## Творба
Еще в 1920-х роках выступив зоз сериев статей в часописах ''Наука'' и *Свобода*. Сполуредиговав грекокатолицкы периодикы *Благовѣстник* и *Душпастырь*. В року 1935 зачав выдавати неполитичный мѣсячник *Недѣля*. Написав и выдав ряд гимназиалных учебникох, переважно богословской тематикы, што было тѣсно звязане з потребами его многорочной педагогичной роботы: *Основы правды вѣры (катехизм)*; *Исторія Старого Завѣту*; *Исторія святой Католицой Церкви и Мукачовской епархіи*;  *Исторія Нового Завѣту*; *Литургичны Богослужѣня* и др. Найвекшу популарность и новы перевыданя заслужили молитвенник *Господу помолимся*, книга *Со страхом Божим и вѣрою приступѣте*, учебникы *Литургика* и *Катехизм*, што были перевыданы и в Пряшовѣ. 

Его *Magyar-ruszin szótár / Мадярсько-руській словарь. Ужгород: Выдавательство Педагогичного Т-ва Подкарпатскоѣ Руси, 1928*, котрый склав в сполупраци з Михайлом Бращайком и Юлианом Реваем, не утратив своей вартости доднесь и служить ай нынѣшным русинскым писателям и словникарям.

## Жерела и одказы
* **Михайло Алмашій**: Русинська педагогічна енциклопедія. — Ужгород: Карпатська Вежа, 2005. — 304 с.   С.&nbsp;33.
* **В.&nbsp;В.&nbsp;Пагиря**: Бокшай Еміліан Йосипович. //**Енциклопедія Закарпаття. Визначні особи ХХ століття.** Закарпатський осередок НТШ. Під наук. ред. Довганича О.Д. — Ужгород: «Гражда», 2007 — 400 c.   Сс.&nbsp;49–50.
* **Іван Поп**: Бокшай Еміліан. //Енциклопедія історії та культури карпатських русинів. Укладачі Маґочій П.Р., Поп І. — Ужгород: Вид-во В.Падяка, 2010. — 856 c.+ХХХІІ с.   С.&nbsp;61.

## Референции

Катеґорія:Русиньскы церьковны дїятелї
Катеґорія:Новинаре
Катеґорія:Русиньскы педаґоґы
Сімеон II

Сімеон II – быв болгарьскым царьом у роках 1943 – 1946. Быв зос дінастії Саксе-Кобурґ-Ґота.

Катеґорія:Царьове Болґарії
Катеґорія:Царьове штатів у Европі
Катеґорія:Пановникы штатів у Европі
Третє болгарьске царьство

**Третє болгарьске царьство** ()&nbsp;— была держава на юго–выході Европы і тримала в рокох 1908–1946. Головне місто державы была Софія.

## Царьове
*1908 – 1918: Фердінанд I
*1918 – 1943: Боріс III
*1943 – 1946: Сімеон II

Катеґорія:История Болгарии
Катеґорія:Історічны штаты
Катеґорія:Історічны штаты у Европі
Катеґорія:Штаты і теріторії, котры основаны 1908
Катеґорія:Штаты і теріторії, котры заникли 1946
Мирча (Закарпатска область)

**Мирча**,  *Мирча* — село в Великоберезнянском районѣ Закарпатской области Украины, подряджене Малоберезнянской сельской радѣ.

## История
Первый раз упомянуте яко Merche в року 1551. Назва походить од славянского имена Мирче , Mirče  , а тыж Mircea .  
                                                                                                                                              
В року 1910 ту жив 501 обыватель, з того Русины — 439, Нѣмцѣ — 38, Мадяре —4. Грекокатоликох было 437, израелитох — 38, римокатоликох — 26. До Трианона село належало Великоберезнянскому округу жупы Унг.

В року 1930 в селѣ быв 601 обыватель: Русины — 541, Евреи — 18, Чехы и Словаци — 10,  чужоземцѣ (без чехословацкого подданства) — 32. В селѣ была русинска школа (2 класы). Грекокатолицка громада числила 853 вѣрникы и мала муровану церкву Покровы Пресвятой Богородицѣ, 1820.

## Вызнамны родаци
* Юлиан Ревай, политичный дѣятель Подкарпатской Руси периода Чехословакии, педагог, новинарь.

## Жерела
* **Достал Я**. Підкарпатська Русь. (Закарпаття періоду Чехословацької республіки 1919–1938). Ужгород, 2014.  
* **Тронько П.** и др. (ред.). Історія міст і сіл Української РСР. Том 7. Закарпатська область. Київ, 1969. 
* **A történelmi Magyarország** atlasza és adattára 1914  
* 

## Одказы
* Достал Я. Підкарпатська Русь (Закарпаття періоду Чехословацької республіки: 1919-1938) pdf http://www.twirpx.com/file/1775048/
* Тронько П. и др. (ред.). Історія міст і сіл Української РСР. Том 7. Закарпатська область. Київ, 1969.  http://www.twirpx.com/file/1138147/
* Sebestyén Zsolt: Kárpátaljai helységnév-magyarázatok a Nagybereznai járásból https://web.archive.org/web/20210613122328/http://mnytud.arts.klte.hu/ht/4/13sebest.pdf

## Референции

Катеґорія:Населены пункты Украины
Катеґорія:Населены пункты Закарпатской области
Юрко Колинчак

**Юрко Колинчак**,  , *&nbsp; — †&nbsp;&nbsp;— русинскый спѣванкарь, приповѣдкарь, збератель фолклора.

Юрко Колинчак быв простый земледѣлець. Родив ся в Старинѣ, днесь неекзистуючом селѣ в окресѣ Гуменне, позднѣйше окрес Снина, в родинѣ худобного газды, котрый упав в Первой свѣтовой войнѣ. Одмала любив красу, народну спѣванку, гру на гуслях. Тото вшитко вело го ку збераню и записованю фолклора, а пак и сам зачав писати спѣванкы и вершы. Его темами быв каждоденный живот села и перемѣны котры ся там одбывають, проблемы интелигенции, моралности, интимного бытя чоловѣка, наймя родинны односины, народностны мотивы.

Циклы верши напечатав в колективных зберках *Зелений віночок — червоні квіточки* (1965), *Карпати піснею вчаровані* (1974), властной книжцѣ *Підвигорлатська быстрина* (1977, ушоритель  Михал Гиряк). Тыж окреме Михал Гиряк ушорив зберку *Пісні Юрка Колинчака* (1982).

## Жерела и одказы
* **Анна Плїшкова**: Юрко Колинчак. // Русински / руски писнї. Ред. Наталия Дудаш — Нови Сад: Руске слово, 1997  С.&nbsp;88.
* **Федір Ковач**: Колинчак Юрко. //  C.&nbsp;174.
* **Елейн Русинко**: Література: Підкарпатська Русь та Пряшівщина. // Енциклопедія історії та культури карпатських русинів. Укладачі Маґочій П.Р., Поп І. — Ужгород: Вид-во В.Падяка, 2010. — 856 c.+ХХХІІ с.   C.&nbsp;412–417.
* 

## Референции

Катеґорія:Русиньскы фолклорісты
Катеґорія:Русиньскы писателї
Катеґорія:Окрес Снина
Мирча (Киевска область)

**Ми́рча** () — село в Бучанском районѣ Киевской области Украины.

## Полога
Лежить о 17&nbsp;км од районного центра Бородянка и о 17&nbsp;км од желѣзничной штации Спартак.

## Сельска рада
Мирча — центер сельской рады, до котрой еще входять населены пункты Великый Лѣс, Коблиця, Коблицкый Лѣс, Тальске.
;Мирчанська сільська рада:
07810, Київска обл., Бородянський р-н, с. Мирча, вул. Шевченка, 1, тел. 7-32-39 

## Одказы
* 
* 
* 

## Референции

Катеґорія:Населены пункты Украины
Мирча

**Мирча** може быти
* село во Великоберезнянском районѣ Закарпатской области Украины → **[[Мирча (Закарпатска область)]]**
* село в Бородянском районѣ Киеской области Украины → **[[Мирча (Киевска область)]]**
* желѣзнична заставка линии Самбор – Чоп Львовской желѣзницѣ → **[[Мирча (заставка)]]**
Саліс

**Саліс**, (*Каструм Саліс*) є назва середньовікового граду, котрий лежав в шыршым просторі сучасного міста Пряшів.
Його екзістенція є барс мало просліджена, зос прічіны зрiдкавых справ орігіналных жрідел.
На основі днешнього статусу наукы, змінка о граді Саліс ся нахаджать лем у двох жрідлах: кронікі Гунґаро-Полоніка і Анонімовій Ґеста Гунґарорум.

## Жрідла
* Гудачек П.: Каструм Саліс, Веда Братіслава 2016  —  Hudáček P." Castrum Salis, Veda Bratislava, 2016 
* Варсік Б.: Де лежав Каструм Саліс? Ін: Зо словеньского середньвіку, Выдавательство САВ Братіслава, 1972 — Varsik B." Kde ležal Castrum Salis? In: Zo slovenského stredoveku, Vydavateľstvo SAV Bratislava, 1972

Катеґорія:Грады на Словеньску
Катеґорія:Історічны грады
Заставка желѣзницѣ

**Заставка желѣзницѣ** — мѣсто, отворене, або застачене будовами, прилѣгаюче ку желѣзничной штрецѣ, котре служить на принятя або высаджѣня путуючых, зрѣдка тыж наладованя або выладованя транспортованых товарох.

;Минималны пожаданя:Заставка мать быти передовшиткым в горскых краях умѣщена в горизонталном одрѣзку штрекы, або лем з минималным склоном, жебы по заставлѣню потяга не было обтяжено его наступне рушаня. На заставцѣ мать быти подвышеный перон, жебы улегчити вступ путуючых до вагонох. Довжка перона мать одповѣдати довжцѣ потягох, котры ходять на той линии.
;Инше:Про комфорт путуючых обычайно ся тыж жадать зряджѣня крытой мѣстности, де бы ся путуючы могли охранити перед непогодов, лавицѣ на сиджѣня, информачны таблицѣ, гигиеничный обладунок.

## Жерела и одказы
* Nádraží. //**Ottův slovník naučný.** Illustrovaná encyklopaedie obecných vědomostí. Díl 17. Vyd. J. Otto. V Praze, 1901. Ss.&nbsp;974&nbsp;– 975.

## Референции

Катеґорія:Транспортны ставбы
Великый Березный (штация)

**Вели́кый Березны́й**&nbsp;— желѣзнична штация на линии Самбор–Чоп Ужгородской дирекции Львовской желѣзницѣ в Закарпатской области Украины.

## Полога
Положена в мѣстечку Великый Березный, улиця Шевченка. 

## История
Штация введена в експлоатацию в року 1893 на линии Унгвар–Великый Березный. В зачатку XX. стороча линия продовжена до штации Сянкы. В року 1968 цѣла линия Самбор–Чоп електрификована.
 
## Операции и порядок руху
;Операции:На штации стають вициналны потягы Сянкы–Мукачово  и далекоходный потяг Львов–Солотвино. Фунгують тикетовы касы и компютеровый продаж *Експрес-3*, котры продавають карткы на вшиткы потягы. Принимають ся и выдавають ся цѣловагоновы наклады, котры можуть быти складованы на отвореных терьховых плохах штации. Принимать ся и выдавать ся багажия.

;Порядок руху:
* 
* 

## Жерела и одказы
* **Архангельский А. С., Архангельский В. А.** Железнодорожные станции СССР: Справочник. В 2-х кн. — М. : Транспорт, 1981 
* 

## Референции

Катеґорія:Желѣзничны штации Закарпатской области
Мирча (заставка)

**Ми́рча**&nbsp;— пасажерска вицинална желѣзнична заставка Ужгородской дирекции Львовской желѣзницѣ в Закарпатской области Украины. Назначена про насѣданя и выступ з потягу, без багажовых операций.

## Полога
Лежить в селѣ Мирча, Великоберезнянскый район Закарпатска область на линии Самбор&nbsp;— Чоп меджи штациями Великый Березный (8&nbsp;км) и Дубриничѣ (4&nbsp;км).

## Порядок вициналного руху
Подля стану ку маю 2019  денно четыри пары електричных потягох ходять на линии Сянкы&nbsp;— Мукачово.

## Одказы
* 
* 
* 

## Референции

Катеґорія:Желѣзничны штации Закарпатской области
Свобода (Береговскый район)

**Свобода́**,  *Свобо́да*,  *Nagybakos (Великый Бакош)*  — село в Береговском районѣ Закарпатской области Украины, центер сельской рады.
;Сельска рада: Свободской сельской радѣ подряджены тыж села Бадов,  Бакош, Даниловка; ей адрес: 
::Свободянська сільська рада
::90210, Закарпатська обл., Берегівський р-н,
::с.Свобода, вул.Миру,51 

## Полога и газдовство
Село оддалене од штации Батьово о 4&nbsp;км, од районного центра Берегово —  35&nbsp;км. Село мать середню школу, библиотеку и клуб.

Село мать барз выгодну пологу: на перекрещѣню трьох желѣзничных линий Чоп&nbsp;– Батьово&nbsp;– Бескид, Батьово&nbsp;– Солотвино и Батьово&nbsp;– Тужер, де е великый меджинародный рух товарох, активный економичный живот и добра можность заробку про обывательох села на додаток до традичного аграрного сектора.

## История
Село основане в року 1927 чехословацкыма колонистами и переселенцями зоз подкарпатской Верховины. Околичны землѣ належали членам земнянского рода Лоняйох (Lónyai ), а были од них одняты чехословацков владов по Трианону и роздѣлены немаетным колонистам. На тых землях было маерске газдованя, а якраз на мѣстѣ найвекшого маера *Великый Бакош* и была заложена централна колония *Свобода́*. 

В року 1930 в селѣ жили 909 обывателѣ: 471 — Чехы и Словаци, 205 — Русины, 196 — Мадяре, 37 — чужоземцѣ (без горожанства ЧСР). Религийны громады: 327 — римокатолици, 185 — грекокатолици, 170 — евангелисты. Были двѣ школы: чешска (4 класы) и русинска (1 класа). 

По приходѣ Червеной армады (28. октобер 1944) совѣтска влада продовжила политику колонизации. Ту были приселены далшы 60 безземелных родин зоз Верховины, а яко стимул были им придѣлены 2500 катастралны голды землѣ. Тоты землѣ вшакже были им по даколькых роках одняты в добѣ колективизации, што была переведена до року 1949.

## Жерела и одказы
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* 
* 

## Референции

Катеґорія:Населены пункты Украины
Катеґорія:Населены пункты Закарпатской области
Сянкы (штация)

**Ся́нкы**&nbsp;— желѣзнична штация на линии Самбор&nbsp;– Чоп Ужгородской дирекции Львовской желѣзницѣ, што лежить в селѣ Сянкы Львовской области Украины.

## Операции и порядок руху
;Операции:На штации стають вициналны потягы Сянкы&nbsp;– Мукачово  и далекоходны Львов&nbsp;– Солотвино и  Киев&nbsp;– Солотвино. Продають карткы на вшиткы потягы. Принимають ся и выдавають ся цѣловагоновы наклады, котры можуть быти складованы на отвореных терьховых плохах штации, а тыж наклады, зоз котрыма мож нарабляти на одбочковых колеях. Принимать ся и выдавать ся багажия.
;Порядок руху:
* 
* 
* 

## История

Штация отворена 24. августа 1905. В часѣ Другой свѣтовой войны штоковый будинок штации быв розбитый, намѣсто нього выставили партеровый будинок з претезийнов турньов. В року 2016 будинок реконштруовали, жебы приспособити штацию на потребы инвалидох, з оглядом на то, же о 2&nbsp;км од штации умѣщена параолимпийска шпортова база *Яворов*. 

## Интересны факты
Штация Сянкы — найвысше положена штация в Украинѣ (834&nbsp;м&nbsp;н.м.)

## Жерела и одказы
* **Архангельский А. С., Архангельский В. А.** Железнодорожные станции СССР: Справочник. В 2-х кн. — М. : Транспорт, 1981 
* 

## Референции

Катеґорія:Желѣзничны штации Закарпатской области
Сянкы (Польща)

**Сянкы**,   Sianki — вылюднене село при граници з Украинов, над Саном на територии Меджинародного биосферного резервату *Выходны Карпаты*.    

## История
Село основане в року 1560 на валашском правѣ. Од зачатку XVIII. стороча до року 1939 ареал села належав родинѣ Строиньскых. Од року 1905 в катастрѣ села пролягла желѣзнична линия Самбор&nbsp;— Унгвар. В 1930-х роках в околици были три туристичны хаты, множество пансионатох и рештораций, лыжарскый центер. В марцу 1936 ту ся одбывали Лыжарськы майстровства Польщи.

Од 17. септембра 1939 через село по Сану ишла нѣмецко-совѣтска границя, а од року 1951 село формално роздѣлене на польску и украинску части. 

В резултатѣ Акции Висла в року 1945 польска часть села была вылюднена.

## Интересны факты

* Недалеко од села, на граници Польщи и Украины, на граничном стовпѣ ч.&nbsp;224, украинска сторона в року 1996 замонтовала табличку, хыбно информуючу, же ту е выток рѣкы Сан. Насправдѣ головный выток находить ся высше, около 300&nbsp;м на югозапад од того знака, в центрѣ лѣсного лаза ≈30&nbsp;м од границѣ, на украинском боку, як то указують справны координаты на знаку.
* В медживойновом часѣ в Сянках быв пограничный переходный пункт польско-чехословацкый.  

## Жерела и одказы
* Słownik geograficzny Królestwa Polskiego i innych krajów słowiańskich. T. 10, Warszawa : nakł. Filipa Sulimierskiego i Władysława Walewskiego, 1889.
: 
* 

## Референции

Катеґорія:Населены пункты в Польску
Cui prodest

**Cui prodest**  — кому выгодно, кому на хосен, кому помогло. Иншакый вариант: **Cui bono**  — кому на добро.

Походить из фразы  Луция Аннея Сенекы младшого (4 до н. е. – 65) *Cui prōdest scelus, is fecit*  — кому быв на хосен злочин, тот го учинив (з драмы *Медея*). Зоз часом стало ся приказков. 

## Жерела и одказы
* **Дворецкий И. Х.** Латинско-русский словарь. Изд. второе. М: «Русский язык», 1976.
* Is fecit cui prodest //**Révai nagy lexikona**. 10. köt. Révai Testvérek Irodalmi Intézet Részvénytársaság, Budapest. 1914. C&nbsp;658. 

## Референции

Катеґорія:Латинскы слова и фразы
Сянкы (село)

**Ся́нкы** ( Сянки́) — село в Самборском районѣ Львовской области Украины. Число обывательох — 580. Орган мѣстной администрации — Боринска сельска рада.

## История
Село было закладене в року 1560 на валашском правѣ. Властниками землѣ были роды Кмита, пак Тарло, Затварницкы, Чарнецкы, Гроховскы. Од зачатку XVIII. стороча до року 1939 ареал села належав родинѣ Строиньскых. Од року 1905 в катастрѣ села пролягла желѣзнична линия Самбор — Унгвар. В 1930-х роках в околици были три туристичны хаты, множество пансионатох и рештораций, лыжарскый центер.

20. марца 1939 в Сянках святочно славили обновлѣня сполочной польско-мадярской границѣ. Од 17. септембра 1939 через село по Сану прошла нѣмецко-совѣтска границя, а од року 1951 село формално роздѣлене на польску и украинску части. В резултатѣ Акции Висла в року 1945 польска часть села была вылюднена.

## Жерела и одказы
* Słownik geograficzny Królestwa Polskiego i innych krajów słowiańskich. T. 10, Warszawa : nakł. Filipa Sulimierskiego i Władysława Walewskiego, 1889.
: 
* Облікова картка Сянок на сайті Верховної Ради України  
* 

Катеґорія:Населены пункты Украины
Катеґорія:Населены пункты Львовской области
Вербяж

**Вербяж**,   *Верб'яж* — село в бывшом Воловецком районѣ (од 2020 Мукачовскый) Закарпатской области, центер сельской рады.

## Полога
Лежить на дорозѣ Ужгород&nbsp;– Львов. Од Воловця оддалене о 17км. В готарѣ села находить ся Верецкый просмык.

## История
Перва упоминка в историчных жерелах датована роком 1600.

В року 1910 зоз 562 обывательох были Русины — 439, 107 — Нѣмцѣ, 16 — Мадяре. Подля набоженства 452 были грекокатолици, 108 — израелиты.

В року 1930 в селѣ жыло 565 особ, з них: Русины — 487, Евреи — 78. В селѣ была русинска школа (2 класы), Религийна громада числила 487 грекокатоликох и мала муровану грекокатолицку церкву *Преображѣня* з року 1878, а в приселку Петрусовиця — деревяну церкву *Жон мироносиць* з року 1887. 

## Администрация
;Верб'язька сільська рада 
:89113, Закарпатська обл., Воловецький р-н, с.Верб'яж,27 
:телефон: 03136 	4-53-37; 4-53-39 
Ку юрисдикции сельской рады належить тыж село Завадка.

## Вызнамны родаци
* Евмений Сабов (1859 – 1934), священик, русинскый културный дѣятель, педагог

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small>
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* **Федака, Сергій**. Населені пункти і райони Закарпаття. Історично-географічний довідник. "Ліра". Ужгород, 2014.  
* 

## Референции

Катеґорія:Населены пункты Закарпатской области
Катеґорія:Населены пункты Украины
Арданово

**Арда́ново**,  *Арданове* — село в бывшом Иршавском районѣ Закарпатской области Украины, центер сельской рады до котрой належат еще два села.

## История
Перва упоминка в историчных жерелах датована роком 1364. 

Село в входило до Мукачовской доминии (землепанства), властниками котрой были паны Мукачовского замка. В року 1572 доминию купив наджупан жупы Берег, наступным властником быв род Ракоци, а пак грофы Шенборны.

В року 1844 посвячена нова камяна грекокатолицка церква Рождества Пр.&nbsp;Богородицѣ.

В року 1902 збудовали двокласну школу. В року 1903 з Арданова до Дунковицѣ проклали камяный чиненик и так село споили добров дорогов з Мукачовом тай Иршавов.

По роспадѣ Австро-Мадярщины од апрѣля 1919 село было окуповане румынскым войском. Але уже в августѣ 1919 одступили село Чехам. Чешска влада установила строгы порядкы, заставила платити данѣ. Тото привело ку повстаню 19.–23. юна 1921, котре придушила полиция и войско.

В року 1930 в Ардановѣ быв 1271 обыватель, з того Русины —1211, Евреи — 44, Чехы и Словаци —6, Мадяре — 4, Нѣмцѣ — 1, чужоземцѣ — 5. Грекокатолицка громада мала 1189 вѣрникох. Была русинска державна школа (5 клас) и русинска грекокатолицка (1 класа).

15. марца 1939 в селѣ была обновлена мадярска влада, котра пятьох украинскых патриотох забрала до концлагру, мучила, а пак одпустила домов под дозор полиции.

27. октобра 1944 в село зашла Червена армада, и зачав ся украино-совѣтскый период его истории. В числѣ первых чинох совѣтской влады была реконштрукция и значне росширѣня паленчарни и сушарень на плоды, роздача худобным земель и наступна колективизация.

## Администрация
;Арданівська сільська рада 
:90120, Закарпатська обл., Берегівський р-н, с. Арданово, 410 
:телефон:  03144 	48-223, 48-294 	
Ку юрисдикции сельской рады належить тыж села Дунковиця и Мѣдяниця.

## Вызнамны родаци
* Василий, епископ мукачовскый (1560–1599)

## Жерела и одказы
* Révai nagy lexikona. 2. köt. Révai Testvérek Irodalmi Intézet Részvénytársaság, Budapest. 1911. С. 49.
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* **Федака, Сергій**. Населені пункти і райони Закарпаття. Історично-географічний довідник. "Ліра". Ужгород, 2014.  
* 
* 

## Референции

Катеґорія:Населены пункты Украины
Катеґорія:Населены пункты Закарпатской области
Карел Готт

**Карел Готт**,  *Karel Gott*; *14. юл 1939, Плзень – 1. октобер 2019, Прага) — чешскый спѣвак, называный «золотым голосом Прагы», а тыж «спѣваком стороча», «Синатром Востока», котрый достав широкой знамости за границями своей отцюзнины, спѣвав тыж на многых чуджых языках, в том числѣ нѣмецком, русском, словацком и др. 

## Биография
;Родина:Походив з родины шлезскых Нѣмцьох. Од его 6-рочного вѣку родина перенесла ся до Прагы. Хотѣв ся выучити на маляря, але не успѣв на вступном екзаменѣ до Высшой школы умѣлецко-промысловой (UMPRUM).
;Штудии:Выучив ся на електричаря и зачав робити на желѣзници. Але интересовало го спѣваня, окреме новы популарны жанры, што появили ся  в том часѣ. В року 1958 попробовав выступити на конкурзѣ *Гледаме новы таленты*, а резултатом было, же го взяли вечерами спѣвати популарны шлагры в пражскых каварнях. Тото наконець пришло до конфликту зоз его роботов на желѣзници, а так лишив тоту роботу и цѣлком оддав ся музицѣ. Од року 1960 штудовав на *Пражской конзерватории*, од року 1963 член пражского театра *Семафор*, де достав цѣнну практику, як прийти на контакт зоз публиков, приспособити ся ку ей настрою и выужити момент, як ся рухати на сценѣ. Того року выграв по первый раз конкурз Златый славик.
;Спѣвацка карьера: В зачатку своей карьеры в едном зоз интервю повѣв; «Любив бых, обы каждый в Европѣ, або лѣпше, во свѣтѣ, знав, же быв раз Чех, котрый добрѣ спѣвав, а имя му было Карел Готт.» Зачинать сам компоновати спѣванкы, а зачудовав многосторонностьов аранжованя и богатством свого репертоара. В року 1967 быв на успѣшном 7-мѣсячном турне в США, и став ся познатый в англоязычном свѣтѣ, в року 1968 представляв Австрию на  *[[Eurovision Song Contest]]* и став ся популарный в нѣмецкоязычных штатах. В зачатку 1970-х одбывать великы турне по Европѣ, котры закончують ся в Москвѣ, в далшых роках ставать ся «своим» в СССР, де в року 1977 фирма *Мелодия* продала 4,5&nbsp;милионы его записох.
;Инше: Карел Готт мать богату филмографию (переважно телевизну). Заспѣвав в 77 филмах, заграв роль в 39 филмах, а самого себе в 173 филмах, яко композитор выступуе в двох филмах.

## Интересны факты
* В молодости не годен быв скласти екзамен на умѣлецкой школѣ, а в старобѣ мав персоналны выставкы своих образох в Празѣ, Берлинѣ, Келнѣ, Москвѣ, Вѣдню и Братиславѣ.
* В року 2015 достав шпециалного *Диамантового славика* за 40. выграш в анкетѣ Златый славик, а пак выграв тоту анкету еще два раз за собов, напослѣд в року 2017.

## Жерела и одказы
*
*

## Референции

Катеґорія:Співаци
Академия Российска

**Академия Российска** — створеный Катаринов II. и княгынев Е. Р. Дашковов на взор Французской Академии в року 1783 центер штудий русского языка и литературы в Петербургу. Главным резултатом дѣятелства той инштитуции стало ся выданя Российского академичного словника. 

## Задача Академии Российской
21. октобра 1783 одбыло ся святочне отворѣня Академии Российской, на котром выступила  Е. Р. Дашкова, во своем инавгурачном словѣ означивши главну задачу организации як выпрацованя кодекса норм и правил русского языка, выпуск словника и граматикы, штудии давных литературных жерел, очищѣня языка од неприродных про него чужых позычѣнь. В том часѣ Е. Р. Дашкова была директорков Санкт-Петербургской Академии наук. Нова инштитуция мала узко окреслену задачу розвиваня языка и литературы. 

## Штруктура и членство
Первов предсѣдничков Академии Российской стала ся сама княгыня Екатерина Романовна Дашкова (1783–1796).
В року 1818 на челѣ Академии намѣсто «предсѣдника» зачав быти «президент». Послѣдным президентом Академии Российской быв  русскый писатель и языкознатель вице-адмирал Шишков, Александр Семёнович (1813–1841). Академия мала 187 члены, были то писателѣ, учены и урядници.

## Заник
Главны задачѣ кодификации русского языка были реализованы уже в часѣ предсѣдництва Е. Р. Дашковой, вдякы доброй организации роботы. При послѣдньом президентѣ А. С. Шишковѣ творча едность Академии нарушила ся, вывинув ся антагонизм меджи филологами и литераторами. Академик М. И. Сухомлинов писав, же «Шишков став ся повным пановником в академии». Академия прославляла слабообдарованых авторох, при тому многы вызнамны писателѣ не были выбраны в члены Академии, або их выбраня ся стримовало. Напримѣр, не быв выбраный М. Ю. Лермонтов.

По смерти Шишкова (10. апрѣль 1841) академия была претворена на Оддѣлѣня русского языка и словесности  Императорской Санкт-Петербургской Академии Наук, в котрой ся створили три оддѣлѣня (I. —  Оддѣлѣня природных и математичных наук, II. — Оддѣлѣня русского языка и писменства, III. — Оддѣлѣня истории и старожитностей).

## Жерела и одказы
* В. П. Вомперский: Российская академия (1783—1841). // Русская речь. 1992. № 3. С. 3-11.
:

## Референции

Катеґорія:Універзіты Росії
Divide et impera

**Divide et impera** — латинскый выраз, котрый означать: ***Роздѣлюй и пануй*** — гамѣшный политичный принцип, котрый спочивать в том, жебы розбуджовати неприятельство, подозрѣня, зависть, конфликт интересох меджи подвладныма народами, або частями империи, а тым легше над нима пановати. Таку политику хосновали в Старовіком Римѣ в одношѣню ку провинциям, а в новшой добѣ Меттерних в Австрийской империи.

Подля дакотрых жерел тот выраз походить од французского краля Лудвика XI., котрый ай хосновав такый принцип во своей политицѣ.

## Жерела и одказы
* **Révai nagy lexikona**. 5. köt. Révai Testvérek Irodalmi Intézet Részvénytársaság, Budapest. 1912. 
* 

## Референции

Катеґорія:Латинскы слова и фразы
Мала Мартинка

**Мала Мартинка** — село в бывшом Свалявском районѣ Закарпатской области Украины. Административно належало ку Тибавской сельской радѣ.

## История
В року 1910 в селѣ Mártonka  были 334 обывателѣ русинской народности.

В року 1930 в селѣ Malá Martinka  зоз 444 обывательох 413 были Русины, 31 — Евреи. В селѣ была грекокатолицка мурована церква, посвячена Ссв. Петру и Павлу в року 1907; громада вѣрникох числила 412 особ. В селѣ фунговала двокласна русинска школа.

## Днешность
В селѣ суть 230 газдовства, в котрых жиють 897 особ. В село ходить автобус, вывозить ся твердый одпад.

## Сельскый уряд
;Тибавська сільська рада :
:83330, Закарпатська обл., Свалявський р-н, с.Тибава,72а 
:тел. (+380-3133)3-92-56  

## Вызнамны родаци
* Евген Фенцик (1844–1903), русинскый писатель русофилского напрямованя, познатый дѣятель културы края, грекокатолицкый священик.

## Жерела
* **Révai nagy lexikona**. 13. köt. Révai Testvérek Irodalmi Intézet Részvénytársaság, Budapest. 1915. 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. .
* **Тронько П.** и др. (ред.) Історія міст і сіл України. Том 7. Закарпатська область. К. 1969.
* 
* 

## Референции

Катеґорія:Населены пункты Закарпатской области
Катеґорія:Населены пункты Украины
Катеґорія:Села Україны
Юрий Венелин

**Ю́рий Ива́нович Вене́лин** (правдиво — *Юрий Гуца*, *Georgius Hutza* ; *4. мая (22. апрѣля Юл. кал.) 1802, Тибава, жупа Берег,  Мадярске кральовство, нынѣ Свалявскый район Закарпатской области — †7. апрѣля (26. марца Юл. кал.) 1839, Москва) — российскый и болгарскый историк и публициста, еден из основательох славистикы.

## Биография
;Штудии:Походив з родины священика Ивана Гуцы. Учив ся в гимназии и духовной семинарии в Унгварѣ, епископском лицею в Сатмарѣ и Сегедской академии. Учив ся недовго на Львовской универзитѣ (1822–1823, филозофска факулта).
;Утѣк до России:В яри року 1823 въедно зо своим братанцьом Иваном Молнаром, без паспорта нелегално перешов границю и пришли до Кишиньова. Их рѣшѣня утѣкати раз до Львова, а пак до России было способом збавити ся повинностей перед духовныма властями, котры их як здатных штудентох выучили коштом Церкви. З той причины еще во Львовѣ назвав ся Венелином. В Кишиневѣ з подпоров генерал-губернатора И.&nbsp;Н.&nbsp;Инзова обое утѣкачѣ достали бываня и мѣсто школскых учительох. За два рокы в Кишиньовѣ Венелин спознав ся зоз штудентами з болгарскых колонистох, штудировав их язык, обычаи и способ живота. Влѣтѣ року 1825 обое одышли до Москвы и там подля рады Ивана Орлая выштудовали фах медика на Московской универзитѣ (1925–1929), як перед тым сам Орлай. Але з той тройкы лем Венелин, доставши диплому, медиком не зостав. Куртый час працовав в Московском военском шпиталю, а пак вѣновав ся славянской истории, етнографии и языкознательству; заробляв приватным учительством.
;Научна робота:В року 1829 выдав перву часть монографии  *Древние и нынешние болгары...* и вдяка тому од апрѣля 1830 по октобер 1831 быв членом експедиции Академии Российской до Болгарии, Молдавии и Валахии. Окрем истории занимав ся языком, памятниками литературы и фолклора, яко слависта писав не лем о Болгарах, але и о другых славянах, в том числѣ и о Карпатской Руси. Выступовав против теории о норманском походжѣню славянох. Напечатав понад 40 научных робот, велика часть зостала в рукописах и появила ся по его смерти старанями И.&nbsp;Молнара. Венелин умер 36-рочный, погребеный в Даниловском монастырю в Москвѣ.

## Основны роботы
* Древние и нынешние болгары в политическом, народописном, историческом и религиозномих отношении к россиянам (т.&nbsp;1, Москва, 1829)
* Древние и нынешние болгары в политическом, народописном, историческом и религиозномих отношении к россиянам (т.&nbsp;2, Москва, 1841)

## Жерела и одказы
* **Михайло Алмашій**: Русинська педагогічна енциклопедія. — Ужгород: Карпатська Вежа, 2005. — 304 с.  
* **Тамара Байцура**: Венелін Юрій //Краєзнавчий словник русинів-українців. Пряшівщина. Упорядник Федір Ковач. — Пряшів: СРУСР, 1999.  
* **Тамара Байцура**: Закарпатоукраїнська інтелігенція в Росії в першій половині XIX віку. — Братіслава: Словацьке педагогічне видавництво, 1971. — 230&nbsp;с. 
* **Павленко Г. В.**: Діячі історії, науки і культури Закарпаття. Малий енциклопедичний словник. Ужгород, 1999.   
* **Василь Пагиря**: Юрій Гуца-Венелін — піонер слов'янського руху //Пагиря В.В.: Я світ узрів під Бескидом. Сторінки історії. — Ужгород: Карпати, 1993. — 227&nbsp;с.   
* 

## Референции

Катеґорія:Історіци